Document ID: 32004D0233

32004D0233
L 071/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 март 2004 година
относно разрешаването на определени лаборатории да контролират ефикасността на ваксинирането против бяс при някои месоядни домашни животни
(нотифицирано под номер С(2004) 646)
(текст от значение за ЕИП)
(2004/233/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. относно определяне на специфичен институт, отговорен за установяване на необходимите критерии за стандартизация на серологичните тестове за контрол на ефикасността на ваксините против бяс (1), и по-специално член 3 от него,
като има предвид, че:
(1)
Решение 2001/296/ЕО на Комисията от 29 март 2001 г. относно разрешаването на определени лаборатории да контролират ефикасността на ваксинирането против бяс на някои месоядни домашни животни (2), беше на няколко пъти съществено изменено (3). С оглед на яснотата и рационалността настоящото решение следва да бъде кодифицирано.
(2)
Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (4), предвижда алтернативна система на карантина за въвеждането на някои месоядни домашни животни на територията на някои държави-членки, незасегнати от бяс. Тази система изисква проверки за ефикасността на ваксинирането на тези животни чрез отчитане на антителата.
(3)
Лабораторията AFSSA от гр. Нанси, Франция е определена с Решение 2000/258/ЕО за института, отговорен за установяване на необходимите критерии за стандартизация на серологичните тестове за контрол на ефикасността на ваксинирането против бяс.
(4)
Установена е система за проверка на годността при отчитане на антителата за бяс при ваксинираните месоядни домашни животни в контекста на алтернативните мерки на карантината.
(5)
Лабораторията AFSSA в гр. Нанси трябва да използва установената процедура за проверка на годност, за да оцени лабораториите, одобрени за извършване на серологични тестове върху някои месоядни животни, ваксинирани против бяс.
(6)
Няколко държави-членки внесоха заявления за одобрение на лаборатории за извършване на анализи за проверка на ефикасността на ваксинирането против бяс на някои месоядни домашни животни.
(7)
Лаборатория AFSSA от гр. Нанси направи оценка на заявленията, получени от държавите-членки и предаде резултата от тази оценка на Комисията.
(8)
Комисията може, на базата на резултатите от оценката, да състави списък на лабораториите, на които е разрешено да извършват серологично титруване на ваксинираните против бяс месоядни.
(9)
Мерките,предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Представените от държавите-членки лаборатории и упълномощени да извършват анализи за контрол на ефикасността на ваксинирането против бяс на някои месоядни домашни животни са изброени в приложение I.
Член 2
Решение 2001/296/ЕО се отменя.
Позоваванията на отмененото решение се считат за позовавания на настоящото решение и следва да се тълкуват в съответствие с таблицата на съответствието, посочена в приложение III.
Член 3
Адресати на настоящото решение са държавите-членки.
Съставено в Брюксел на 4 март 2004 година.

Labels: 7
3
0
6
18